[{"text_idx": "#000003", "text": "Mae gan bawb iechyd meddwl, ac mae\u2019n hollol normal i gael cyfnodau anodd. A\u0311 hithau\u2019n Wythnos Ymwybyddiaeth Iechyd Meddwl, mae\u2019n bwysig i chi wybod nad ydych chi ar eich pen eich hun. Dyma brofiad Niki Jones o Wynedd o\u2019i brwydrau hi pan oedd hi\u2019n ei harddegau.Dyw bywyd ddim yn fe\u0302l i gyd, o bell ffordd, ond mae blynyddoedd yr arddegau yn arbennig o anodd. Dwi eto i gwrdd a\u0302 rhywun sydd wedi hwylio\u2019n esmwyth trwy eu harddegau! Byddai\u2019r coctel rhwystredig o hormonau cynddeiriog a\u2019r identity crisis afreolus eu hunain yn ansefydlogi hyd yn oed y rhai mwyaf penstiff. Felly dyma fi'n rhannu fy mrwydrau fy hun gyda chi.Cyn i mi ddechrau, nodyn bach tyner, dwi\u2019n dal i gael trafferth gyda chyfnodau iechyd meddwl gwael o bryd i'w gilydd. Mae\u2019n normal i ni gyd, a does dim cywilydd.Cefais fy magu mewn tlodi ofnadwy fel unig blentyn i riant sengl (fy Mam) mewn cymdeithas batriarchaidd iawn yn India. Roedd fy mam yn dipyn o rebel ei hun ond dwi'n meddwl gydag amser, fe ildiodd i'r pwysau cymdeithasol sy'n dod wrth fagu plentyn sy\u2019n ferch. Yn sicr, mi gefais i fy streak gwrthryfelgar gan fy mam a byddwn i\u2019n aml yn cwestiynu'r status quo. Do\u2019n i ddim jyst yn derbyn pethau a ro\u2019n i\u2019n amlach na pheidio, yn cael fy niarddel oherwydd hyn. Cefais fy mwlio am fod lliw fy nghroen yn rhy dywyll.Yn aml iawn hefyd, cefais fy nghywilyddio gan fy hyfforddwyr chwaraeon a hefyd fy mam a oedd yn poeni pe na bai fy mhwysau yn hollol berffaith, ni fyddwn yn llwyddo mewn bywyd. Pe na bawn yn ddigon benywaidd, mae'n debyg na fyddwn yn ddigon da i ddarpar w\u0302r. Pe na bawn i'n gwisgo colur, byddwn yn rhy hyll i fechgyn i fy ngweld i fel merch ddeniadol. Gan fy mod yn cicio yn erbyn y tresi, ro\u2019n i bob amser yn ymladd yn erbyn yr holl safonau hyn a sefydlwyd ar gyfer merched yn ein cymdeithas.Wrth gwrs, fe wnaeth hyn fi i fod yn amhoblogaidd iawn yn eu plith. Roedd gen i fwy o ffrindiau a oedd yn fechgyn nag oedd gen i o ferched, felly cefais fy nghywilyddio am hynny. Er i mi gwffio\u2019r cyfan - ac rwy'n falch fy mod wedi magu nerth i wneud hynny - doedd o ddim yn hawdd bob tro. Oherwydd y pwysau, roeddwn yn aml yn cael trafferth gyda materion delwedd corff dwys, sy'n parhau i effeithio arna i\u2019n achlysurol hyd heddiw. Ro\u2019n i\u2019n dioddef o ddiffyg hyder, collais fy synnwyr o hunanwerth, roedd gen i orbryder gwael, yn aml iawn ynghyd ag iselder. Er nad oedd gen i anhwylder bwyta, roedd fy mhatrwm i gyda phrydau bwyd yn anhrefnus iawn ac roedd hynny'n fy ngwneud yn anhapus iawn. Roedd hyn yn effeithio dipyn ar fy iechyd meddwl bregus. Ro\u2019n i'n teimlo mor anobeithiol ac yn aml iawn, doeddwn i ddim yn gweld ffordd allan.Ystyriais i lawer i ddydd am ddod a\u0302 fy mywyd i ben - fe geisiais weithredu ar hynny ar sawl achlysur. Fe wnes i fethu ac i fod yn hollol onest, dwi mor falch na lwyddais i. Dwi ddim yn gwybod os ydy hyn o gysur, ond gallaf ddweud un peth yn sicr, mae'n gwella.Weithiau, efallai y byddwch chi'n teimlo ei bod hi'n haws rhoi'r gorau iddi a gallaf gydymdeimlo a\u0302'r teimlad hwnnw. Yn yr amseroedd hynny, rhowch seibiant i chi'ch hun. Dyw tynnu'ch hun o sefyllfa wenwynig ddim yn eich gwneud chi'n gollwr. Mae'n eich gwneud chi'n oroeswr. Trwy dorri cysylltiadau a\u0302 phobl a sefyllfaoedd sy'n tynnu\u2019r nerth allan ohonoch yn feddyliol a chorfforol, dach chi\u2019n dangos eich bod chi\u2019n ymladd dros eich hun.A chyn gorffen, mae\u2019n bwysig dweud un peth. Dach chi o werth yn y byd yma - mae\u2019n werth i chi gwffio dros eich hun!Gair o GyngorOs hoffech gael cymorth, siaradwch gyda\u2019ch meddyg teulu, rhiant, ffrind neu athrawes. Neu opsiwn arall yw chwilio am gyngor ar-lein. Ewch i:Meic Cymru - neu Rhadffo\u0302n 080880 23456Mind0300 123 3393 (Dydd Llun i ddydd Gwener, rhwng 9am a .uk"}]